12.5.2022.
LV
Eiropas Savienības Oficiālais Vēstnesis
L 135/7
(16)
Maršruta izmaksu efektivitātes mērķu novērtējums tika veikts, ņemot vērā vietējos apstākļus.
Tas tika papildināts ar pārskatu par Īstenošanas regulas (ES) 2019/317 IV pielikuma 2. punktā noteiktajiem elementiem, proti, minētajiem mērķiem pamatā esošajiem galvenajiem faktoriem un parametriem, kā noteikts minētā pielikuma 2.1. punkta d) apakšpunktā.
(17)
Turklāt saistībā ar maršruta izmaksu efektivitātes mērķu projektu novērtējumu lidostām, uz kurām attiecas Īstenošanas regulas (ES) 2019/317 darbības joma saskaņā ar minētās regulas 1. panta 3. un 4. punktu, Komisija savu pārskatu papildināja ar izmaksu efektivitātes mērķu projektu novērtējumu attiecībā uz termināla aeronavigācijas pakalpojumiem saskaņā ar Īstenošanas regulas (ES) 2019/317 IV pielikuma 2.1. punkta c) apakšpunktu.
Gadījumos, kad tika konstatēts, ka minētie mērķu projekti vieš bažas, saistītie konstatējumi ir izklāstīti šajā lēmumā.
(18)
Saskaņā ar Īstenošanas regulas (ES) 2019/317 IV pielikuma 2. punkta f) apakšpunktu attiecībā uz veiktspējas mērķu projektu novērtējumu Komisija savu pārskatu papildināja ar Īstenošanas regulas (ES) 2019/317 11. pantā minēto stimulu shēmu projektu novērtējumu.
Šajā sakarā Komisija ir izvērtējusi, vai stimulu shēmu projekti atbilst pamatprasībām, kas noteiktas Īstenošanas regulas (ES) 2019/317 11. panta 1. un 3. punktā.
Gadījumos, kad tika konstatēts, ka minētie stimulu shēmu projekti vieš bažas, saistītie konstatējumi ir izklāstīti šajā lēmumā.
Īpaši apsvērumi saistībā ar satiksmes attīstību
(19)
STATFOR 2021. gada oktobra satiksmes bāzes prognozē ir paredzēts, ka gaisa satiksme Savienības mērogā sasniegs pirmspandēmijas līmeni 2023. gada laikā un 2024. gadā šo līmeni pārsniegs.
Tomēr nenoteiktības līmenis attiecībā uz satiksmes attīstību joprojām ir īpaši augsts ar Covid-19 epidemioloģiskās situācijas attīstību saistīto risku dēļ.
Komisija norāda, ka ir paredzams, ka satiksmes atjaunošanās dalībvalstīs būs nevienmērīga.
(20)
Attiecīgi tiek prognozēts, ka paredzētais RP3 satiksmes pieaugums vairākās dalībvalstīs būs ievērojami mazāks par vidējo satiksmes pieaugumu Savienības mērogā, un tiek prognozēts, ka RP3 satiksmes apjoms vairākās no šīm dalībvalstīm saglabāsies zemāks par pirmspandēmijas līmeni.
Komisija atzīst, ka tas konkrētajām dalībvalstīm sarežģī Savienības mēroga izmaksu efektivitātes mērķu sasniegšanu, un ir ņēmusi vērā šo aspektu, pārskatot vietējos apstākļus, kuri ir būtiski katra darbības uzlabošanas plāna projekta novērtēšanai.
KONSTATĒJUMI ATTIECĪBĀ UZ FABEC
Darbības uzlabošanas mērķu projektu novērtējums galvenajā darbības jomā “izmaksu efektivitāte” – Beļģija un Luksemburga
(21)
(22)
Beļģijas un Luksemburgas ierosinātie maršruta izmaksu efektivitātes mērķu projekti par RP3 ir šādi:
Beļģijas un Luksemburgas maršruta tarifikācijas zona
2014 bāzes līnijas vērtība
2019 bāzes līnijas vērtība
2020– 2021
2022
2023
2024
Maršruta izmaksu efektivitātes mērķu projekti, kas izteikti kā maršruta aprēķinātās vienības izmaksas (reālā izteiksmē 2017. gada cenās)
73,13 EUR
83,28 EUR
189,52 EUR
113,26 EUR
108,51 EUR
103,82 EUR
Attiecībā uz kritēriju, kas noteikts Īstenošanas regulas (ES) 2019/317 IV pielikuma 1.4. punkta a) apakšpunktā, Komisija norāda, ka tarifikācijas zonas līmenī aprēķināto Beļģijas un Luksemburgas maršruta vienības izmaksu tendence, kas ir +5,7 % gadā RP3 laikā, nesasniedz Savienības mēroga tendenci, kas ir +1,0 % tajā pašā periodā.